 Kenya waxan imid sannadkii 2014-kii, dagaallo ayaa ka jiray dalkayga, waxaan u imid halkan in aan la midoobo qoyskaygii oo aan anigu ugu yarahay, Aabahay iyo walaaladay oo jooga dalka Mareykanka gobolka Minasota, maalintaas goaanka xayiraadu soo baxay, waxay ii ahayd maalin madow, sidaas waxa BBC-da u sheegay Sharmarke Cali Jaamac Goaankan siyaabo kala duwan ayuu u saameeyey Soomaalida waqtigaas ku hawlanayd la midoobitaanka qoyasaskooda, gaar ahaan dhalinyarada oo iyagu ah kuwa ugu jecel dhoofitaanka, qaar kamid ah dhalinyaradan ayaa uu tahriibay si ay Maraykanka ay u gaari lahaayeen. 